cepe amancinane azale yityuwa abe mabini nokuba lelikulu libe linye; aze amanzi aye kugalelwa kuwo abe sisiqingata sebotile, mhlaumbi izaliswe, kube kulinganiselwa ubudala begusha. Lomanzi ke etyuwa kuya kufuneka enikwe kanye ngeveki. Kanjalo isalfer (Sulphate of iron) ezi grain ezi 20 kude kube kwezi 60 igalelwe emanzini azalise iglass yewayini. Nayo ke mayinikwe kanye ngeveki, kodwa igalelwe kwiveki yesibini yamanzi etyuwa. Kanjalo ityuwa ne sulfer mazihlale zibekwe kwindawo enokufikelelwa zigusha. Ukudityaniswa kwayo koti kumagxebeka asitoba e- tyuwa libe linye elesalfer. Enye indawo apo kuno kwenzeka kuya kutandeka ukuba igusha zimana ukufumana amadlelo amatsha anenca.

Kananjalo kwi Stormberg azinakufuywa igusha ngapandle kokuba babe abafuyi bazigcina ukuze zingayi emigxobozweni kuba kulapo ihlala kona ifluke ngexesha layo. Kuyaziwa kakuhle ukuba igusha ezidla ngase migxobozweni ingazingenela izitshabalalise ifluke nokuba zisene yure ezimbalwa kulondawo. Singati ke ngoko mazibiyelwe indawo ezinjalo.

Inani legusha elifileyo asikuko nokuba likulu. Abanye kumawaka amahlanu bafelwe ngamawaka amane kwabanye zingapezulu nakoko. Nezisaseleyo azi- namandla.

Enye into ekoyo kwigusha zalamacala siteta ngawo lukwekwe.

Kananjalo amahashe siyanda isifo semikunyu (gla- nders.) Sakukangela ekusuleleni kwaso kubonakala ukuba makahlulwe onke amahashe angati angenwe yingqele.

OBULELE ABANTWANA BAKE.

E-Prinsloo kufupi ne Somerset kubeko ubulawo olubi olwenziweyo. Umfo ogama lingu Bull imfengu, okade esisicaka ku Mr George Leppan ute nga mini itile walwa nomfazi wake, intokazi ekubonakala uku­ba ikohlakele. Kute ngolwe Sibini ngokuhlwa bavumelana ukuba baketelane bahlukane, umfazi aye kubazali bake, yaye indoda yona izakuhlala kwase Prinsloo. Kwakusa bapikisene ngendawo yokuba aba­ntwana ngabakabanina ? mababe ngakubanina ? indoda abakudlwana ababini abantwana ibabizele endlwini yamtixwi omnci kunina yangena naye endlwini kwa­banye, yamvalela ngapandle unina wabo. Ite yakuba ibuzile kubantwana ukuba bafuna ukuhamba nonina nokuba bohlala nayo, yaxabela ngezembe iqala ngomnci, yati xa ite xabe indawana zambini entloko waba nako ukuvula unina wamti hlasi wapumanaye wabalekela endlwini yenkosi yabo u-Mr Leppan. U-Bull ke usale wakupa ubucopo ngezembe ezintlokweni zaba bakudlwana babini, wabaposa ngapandle kwendlu. Akugqiba oko uye endlwini ka Mr Leppan kucela umpu ukuba azibulale, waxela ukuba aba­ntwana bake abaseko ubabulele. Inkosi yake ke iselisuke yambamba yatumela ilizwi kwi Mantyi. Ngokuke umfo usetolongweni ulinde ityala ukuba litetwe

UKUQALA AMAHASHE.

Kuni bakweli mahashe, nimane nizonela inkabi zenu namatokazi enu mhla nawaqeqesha ngoku wadlongo - zelela, apatwe kakubi ngomsindo, nangokubetwa oku- kulu. Nakuni bafuya amahashe nitanda ukuqalelwa kuba ningatandi ukwenzakala. Kuko indlela elula yokuqala amahashe ifuna kupela umntu oyitandayo impahla yake. Iloluhlobo—Yiti kuqala ihashana lako liselula umane uliqelisa ukuba lingakoyiki, kamva lakuba likulu liqelise ukukulekwa. Uti yonke into oyenzayo ulicenge ungake ulinge uloyikise. Mhlana ke uza kulikwela yiya kulo wedwa xa likulekiweyo. Ungezi namhlambi wabantu maube wedwa kanye. Woti wakufika umane ulipatapata, ulipulula, uti wakuqonda ukuba ngoku lonwabile aloyiki, utyiwule kancinane ube ungenzeli kukwela kwaoko kupe­la ukukangela ukuba liyakotukana, kwenze oko lide lingotuki. Man’ usenjenjalo ude utyiwule kakulu ume kwaoko pantsi. Qonda ke lendawo uwedwa, alibanjwanga nto, kupela likulekiwe, alikabi nasali. Yiti kaloku ukwele ze njalo, utsibele pantsi kwaoko umane usenjenjalo lide lingotuki. Lakubake lingoyiki, tabata isali ungeka wufaki umkala, yidlulise

pezu kwentloko ude ke uyibeke emhlana kakuhle. Xa ude walisalisha lema nalo naxa selude wayifikisa nasemsileni alakaba, zamela kaloku ukulifaka umkala omnandi ongawutyabuliyo umlomo.

Wakukwela hambisa kuhle. Xa lingahambiyo ulibete ngokubuhlungu kodwa ungasipakamisanga isabokwe, libeke lisebuhlanti liqonda nalo ukuba linento elitinteleyo amacala onke. Emveni koko pu­ma nalo uhambe ungama onobom uze ngokubuya upalise kancinane ubeke umane usihla futi. Ukuba kuko elinye ihashe elinxulumene nalo lohamba lula ngapezulu.

Maninzi amahashe alungileyo awoniwayo ngabantu ekuqalweni kwawo. Omnye uliqala liselincinane kakulu kuba esoyika ukuti loti lakude lomelele lidlokove kakulu ; asuke ke ngoko aliqoboze ibe yinto apa ekubeka kakulu lide life lingazanga layeka. Wumbi ulinika amagezana, into zonke zenziwe ngama­ndla, lope umlomo kukutyatyulwa ngumkala, lisuke ke ngoko lingaze litambe lihlale lemihla lisenza imi- gudu xa lizakufakwa umkala, inkatazo kumninilo mhlaumbi ngamadoda la makulu kufuneka ukuba ahlale ezigcinile. Kanti kunjalo nje koti kwakupaliswa lihole nomninilo kuba kaloku alazinto ilungileyo nemnandi emkaleni. Limbi mhla laqalwa latyatyulwa lopiswa umzimba ngezabokwe lisuke libe yinto apa oba kuti tyam kupela ive ngetshoba.

Ezindawana ngati yimfeketo kanti noko zinkulu, maninzi amahashe awoniwayo mhleni aqalwa. Amanye elungile ngendlela zonke anengozi embi ngokotuka, kanti lonto ayizuza ngokotuswa mhleni aqalwa. Bekuko inkabi ezimbini zamahashe, zisukile egadeni zombini. Elinye iyimbaleki ebendingazi hashe lingalishiyayo, kodwa kuba loniwa mhla laqalwa belingazange litambe. Xa kungeko mntu emhlana limbuna kakulu akuko hashe liligqitayo, kodwa kaukwele woyibona nawe into yako! koti kona lakufika endaweni ehlayo, kuwe minqwazi, kupume zinyembezi, kuvuze zincwe kube kubi. Elesibini yinkabi apa engawuvayo umsebenzi, woliqonda ukuba lomelele zakuba mbini iveki, isali isemhlana wofika lisengu- mdunduluza, iyinqaba ukudinwa, xa usemhlana limbuna kakulu, kodwa ukufaka umkala, nokukwela yingonzi enkulu, lipata kukaba nokudlokova. Le­nto ke yonke yabangwa ngumqali.

Yinina ukuba singazisebenzisi ngokutambileyo izi- dalwa esizinikwe ngu Somandla, kanti nje yena tina zindlandlu usiqeqesha ngokutambileyo ngezwi lake, ngokusicenga, ngokusibongoza side sitambe.

INKOSANA EDLIWE KUBA IDELE
AMATYALA.

Kute xa u-Mr. Hemming imantyi ibiteta amatyala e-Bolotwa, inkosana engu Mbundla yangena endlwini yamatyala inxilile yaya kwindawo apo omnye umfo ebenika ubunqina kwityala ebelitetwa yampazamisa. Ute umantyi noko ayaziyo lenkosana wazenza ongati akamazi, wabuza ukuba ungubanina. Akuba exelelwe wati ku Mbundla ndikutele nqa ngalento uyenzayo, hamba upume apa endlwini yamatyala. Ide exesheni yavuma ukuhlala pantsi, kodwa akubanga kade izolile, ite kwakona yaya kulomntu unika ubu­nqina yangena pakati kwake namapolisa yenza isidubedube yaxelela umantyi ukuba yona iyinkosi, ekubonakala ukuba ibiba ingenza ngokutanda kwayo nalapo. Umantyi ute kuye nokuba umntu uyinkosi nokuba akayiyo kwindlu yamatyala bayafana akuketwa, alekele eliti ukuba akuyiyeki lengxobotshane uyenzayo ndiya kunyanzeleka ukuba ndikugxote apa, kanti ke anditandi ukuba abantu abamnyama bagxote ngamandla owegazi. Kutiwe ke ngokungapezulu njengokuba lenkosana inxilile nje mayipume apa. Ite kulonteto inkosana, mantyi uxela ubuxoki. Kuteke kwaoko basebemkupa ngamandla, xa ati gqi pandle wati u-Mr. Hemming lento uyenzileyo apa namhla nje ndiyakuyibika kwa Rulumente. Wayixela ke okwenene, kwabuya ilizwi eliti ebotwe, mayibanjwe imali yalonkosana iminyaka emibini, oko kukuti idliwe ikulu leponti. Koko ute umantyi wayicelela itaru ngokuti kumhlana lomntu enza isipitipiti esinje, wasele dliwa amashumi omahlanu.

UKUKUNJUZWA KOKUVULWA
KWENDLU YASE MXELO.

Ngomhla wamashumi omabini ku February kulo- nyaka, ngolwesibini usuku evekini bekuko ukukunjuzwa kokuvulwa kwendlu yase Mxelo eyayivulwe ngo-

February ngomhla weshumi ngomnyaka 1861 Na­mhla ke igqibe iminyaka elishumi elinesihlanu imi. Ukususela kulo mhla kuze kulo zininzi izinto zokuba sibulele ku Yehova wemikosi ngobulungisa. Baninzi abazuze inguquko kuleminyaka ngelizwi elishunyayelwe kuyo lendlu, ekuyakuza kutshiwo ngabo ukutiwa ngomhla wokupela, Ngena eluyolweni lwenkosi yako.

Ite yakubeta intsimbi bahlanganisana kwa oko aba­ntu bahla bayizalisa bevela kuzo zonke ezindawo zingqonge i-Dike, kwada kwako nabavela kwezinye iremente, yanga Inkosi ingaba nazo ezozicaka zika Tixo ezite zezakusivela emsebenzini wetu.

Umfundisi ute umsebenzi wawuqala ngentshuma- yelo, kwakukov’ukuvunywa nokutandazwa kulamazwi ati—“Ke nina bazalwana msani ukut’amandla kukwenza okulungileyo” 2 kwa Basetesalonika iii 13. Wati ukuwatyebisa, watyila kuqala umteti wawo, nokuba waye wabekisa kobanina, iyintonina isizeka bani sokude awatete. Ngendawo yesibini, wabonisa ukuhla kwezinto ezininzi zomoya nezenyama kumkristu mnye kumzimba mnye, aze ngokungapezu koko angeti amandla nakomnye walomisebenzi ifunwa ngu-Tixo. Ku­be nakweyomoya u-Tixo, kumpefumlo mnye efuna ukuba umkristu, makazenze zonke angeti amandla nakumnye. Ngendawo yesitatu, ukuba kwafuneka umpostile ukude atete amazwi anje kwibandla lase Tesalonika elincomekayo ngendawo ezininzi, kukangakananina ukoyikela ukuba iramente zalamaxa okubanda nokubadikidiki ukuba Sengozini kwazo yokuta amandla kwimisebenzi elungileyo. Wagqiba ngelizwi alibekise ngokukodwa kumhlambi wase Dikeni ukulungeselela kwawo izinto zenyama, ngokukutala em­sebenzini, ngokulima intlobo zonke, ngokunyamekela imfundo; kwizinto zomoya, ukuyinyamekela imitandazo, isabata, ukupengulula izibalo, ukushumayeza aboni, ukomeleza amanye amakrestu; nokuhamba intlanganiso, nokufundisa nokuyala abantwana ngaye u-Yesu Kristu. Niwapumele amaqaba niwamemela endlwini ka Tixo ukuba aze kuva ilizwi eve ngokufa konyana kaTixo; eve ngengozi yokuhlala kwizinto ezinika ukufa.

ELUSUTU.

Uti umbali ebalisa ezase Lusutu ndatyana zikoyo zingo Tsekelo unyana ka Mshweshwe lo wayeye e-England negqweta u-Mr Buchanan kuteta izinto awayezikalela pesheya. Namhla kutiwa ubanjiwe ngu Mr Sumon, wafakwa etolongweni ngetyala lokuba inkomo. Liteke lakutetwa ityala lake, waqutywa inyanga ezimbini etolongweni, ne katsi ezima 25. Ute u-Mr Griffith akuliva elotyala maze u-Tsekelo anga katswa. Kutiwa umangalelwe ngumsutu kuba etabate inkomo zake ngengunya lokuba engunyana ka Mshweshwe.

EZIVELA KUBABALELANI.

*Siyazisa ukuba asilitabateli pezu kwetu ityala lenteto zababalelani betu, asitsho nokuti siyavumelana nazo zonke incwadi zabo esizishicilelayo.*

Middleburg, January 30, 1877.

Nkosi, Mhleli welakowetu ipepa, kwi *Sigidimi* sika January bekuko incwadi ebuza elilizwi liti *Conscience* ekutiwa *luvalo, lunkwintshane, sisazela,* lento ingapakati esahlulayo ngayo maxa kwenziwa okuposisckileyo. Mna ngokwam nditi elona lizwi lililo *luvalo.* Okuya omawokulu babese Hedeni bati bakuwa aqabuka amehlo abo, babaleka bakumva u-Somandla ehamba emyezweni. Buzimela kungekabekiswa lizwi kubo. Lonto ke yababonisayo imposiso yabo lwalu luvalo. Lulo olu lwabaxelelayo ukuba baze. Nditi ke elona lizwi lelokuti uvalo.

Pita Mhlubulwana.

UKUBUBA KOMKRISTU.

K. W. Town, Nov. 28, 1876.

Nkosi, Mhleli we *Sigidimi Samaxosa* kaundifake- le lamazwana. U-Mrs. N. M. Huwa ubube ngo Nov. 8. 1876 ngokuhlwa. Ute emini kwangelomhla masifune umnini-ndlu, site sakuba singamfumani pakati komzi sati akafumaneki. Ute yena ukusipendula hambani niye kukangela kuleya intsimi uko ;

 ISIGIDIMI SAMAXOSA, MARCH 1, 1877. 3